पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर में रविवार को झुलसा देने वाली गर्मी से राहत मिल गई। दोपहर बाद मौसम ने करवट ली और बादल छा गए । इसके बाद शहर के कुछ इलाकों में कुछ देर बारिश हुई। इससे मौसम खुशनुमा हो गया।
मौसम वैज्ञानिक के अनुसार दोपहर से पूरे प्रदेश पर बादल छाए हैं। प्रदेश के कुछ शहरों में पानी गिराने की संभावना है। बादलों की काली घटाओं ने शहर पर छा गए और कुछ देर ही सही लेकिन राहत की बारिश शुरू हुई। शहर में कहीं तेज हवा की रफ्तार से इस गरमी से राहत मिली। इंदौर में दिन का तापमान 4.4 डिग्री तक गिर गया।
बारिश के बाद चली हवा से भी राहत मिली। इंदौर में दिन का तापमान 40.6 डिग्री से 36.2 डिग्री सेल्सियस तक आया। वहीं रात में भी 25.4 डिग्री सेल्सियस रहा। चारों सिस्टम अभी असरदार हैं, जिससे आज दोपहर बाद फिर बादल-बारिश के आसार हैं, पर कल से कम होगी। शाजापुर, गुना, ग्वालियर, नौगांव, छिंदवाड़ा, पचमढ़ी, दतिया और मलाजखंड में बारिश हुई। इंदौर के साथ ही ज्यादा तपने वाले खंडवा, होशंगाबाद में भी दिन की गरमी कम हो गई।
होशंगाबाद में 33. 3 डिग्री, तो खंडवा में 38 डिग्री सेल्सियस रहा। सबसे कम सिवनी में 36, जबलपुर-छिंदवाड़ा में 39 डिग्री सेल्सियस रहा। खजुराहो, दमोह, सीधी और उमरिया में दोपहर तक लू चली और तापमान 43 डिग्री सेल्सियस रहा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva zho_Hant eng_Latn